NIGHT OF THE LIVING FED: «Sentralbanken er årsaken til nesten alle våre problemer»

Superforvalter sparer ikke på kruttet når han angriper den amerikanske sentralbanken.

ZOMBIER: En amerikansk forvalter mener den amerikanske sentralbanken er årsaken til de fleste problemer i dagens samfunn. Tilogmed klimaet får de skylden for. Til venstre Alan Greenspan, til høyre Ben Bernanke. Vis mer byoutline GMO/AP/AFP

Publisert: Oppdatert: 31. oktober 2010 13:27 , Publisert: 31. oktober 2010 12:31

Den amerikanske forvalteren Jeremy Grantham ga sin kunde-kvartalsoppdatering navnet "Night of the living Fed". Dette er en oppdatering hvor han anklager den nåværende sentralbanksjefen Ben Bernanke og tidligere Alan Greenspan, for å manipulere med priser på eiendeler.

"Mitt kjetterske syn er at gjeld ikke spiller noen stor rolle for langsiktige vekstrater. Hva jeg skylder deg, og du skylder Fred, og Fred skylder meg er ikke veldig viktig. På den positive siden, vil du heve etterspørselen i et par uker, og deretter betale tilbake senere. Dette er papirets verden", skriver Grantham.

Jeg mistenker at Greenspan og Bernanke vet dette

Finansbransjen tjente fett

Grantham, som styrer investeringsselskapet Grantham Mayo Van Otterloo (GMO) - som forvalter over 100 milliarder dollar, mener Alan Greenspan, så hans etterfølger Ben Bernanke, har de siste 20 årene laget et system som belønner spekulasjon og undergraver tradisjonelle investeringer.

"Gjeldsekspansjon var bra for finansnæringens fortjeneste, med mer gjeldsinstrumenter å sette sammen, å selge, og å vedlikeholde. Dermed vokste rollen til finansbransjen langt og over nytten", skriver Grantham.

Flytter bare markedet

Forvalteren mener at den eneste effekten av sentralbankens rentekutt gjennom 90- og 00-tallet har vært å underbygge hypervekst i aksjemarkedet.

"Jeg mistenker at Greenspan og Bernanke vet dette: at deres eneste anstendige verktøy for å hjelpe økonomien, er å flytte aksjemarkedet. De vet, som vi også har utledet, at markedet er langt mer følsomt for pengepolitiske forhold enn den virkelige økonomien", skriver han og siterer Bernanke fra en rapport fra 2004:

"Pengepolitiske virkemiddel virker aller best til å påvirke prisene og avkastningen på finansielle eiendeler, som videre påvirker økonomiske avgjørelser og derfor økonomien".

Han mener at det er nettopp dette den amerikanske sentralbanken har gjort; å senke styringsrentene for å sende aksjemarkedene til himmels. Dette var senest resultatet i 2003 og i 2009.

Grantham mener også sentralbanken er årsaken til de store problemene i eiendomsmarkedene i USA, og at deres markedsmanipulasjon til syvende og sist kan ha en indirekte påvirkning på miljøet (som følge av å fjerne fokus fra det).

"Sentralbanken er årsaken til nesten alle våre problemer", skriver han.

Les også:

Flere saker på E24